Mulasenas
Mulasenas (isp. Mulhacén) – aukščiausia viršukalnė Pirėnų pusiasalyje. Iškilusi Ispanijoje, Andalūzijoje, Siera Nevados kalnuose. Aukštis 3479 m. Tai nėra aukščiausias Ispanijos kalnas, kadangi už Mulaseną aukštesnis Teidės ugnikalnis Tenerifės saloje. Kalną dengia labiausiai į pietus nutolęs ledynas Europoje. Kalno pavadinimas kilo nuo Granados sultono Abu al Hasano Ali, dar vadinto Mulej Hasenu.